recursal/SuperWikiNEXT-32B huggingface dataset:
देववाद के एक समर्थक थॉमस चब्ब
**देववाद** या **तटस्थेश्वरवाद** (Deism) के अनुसार, सत्य की खोज में बुद्धि प्रमुख अस्त्र और अंतिम अधिकार है। ज्ञान के किसी भाग में भी बुद्धि के अधिकार से बड़ा कोई अन्य अधिकार विद्यमान नहीं। यह दावा धर्म और ज्ञानमीमांसा के क्षेत्रों में विशेष रूप में विवाद का विषय बनता रहा है।

ईसाई मत में धर्म की नींव विश्वास पर रखी गई है। जो सत्य ईश्वर की ओर से आविष्कृत हुए है, वे मान्य हैं, चाहे वे बुद्धि की पहुँच के बाहर हों, उसके प्रतिकूल भी हों। 18वीं शती में, इंग्लैंड में कुछ विचारकों ने धर्म को दैवी आविष्कार के बजाय मानव चिंतन की नींव पर खड़ा करने का यत्न किया। आरंभ में अलौकिक या प्रकृतिविरुद्ध सिद्धांत उनके आक्रमण के विषय बने। इसके बाद ऐसी घटनाओं की बारी आई, जिन्हें ऐतिहासिक खोज ने असत्य बताया; और अंत में कहा गया कि जिस जीवनव्यवस्था को ईसाइयत आदर्श व्यवस्था के रूप में उपस्थित करती है, वह स्वीकृति के योग्य नहीं। टोलैंड (John Toland), चब्ब (Thomas Chubb) और बोर्लिगब्रोक (Bolingbroke) बुद्धिवाद के इन तीनों स्वरूपों के प्रतिनिधि तथा प्रसारक थे।

ज्ञानमीमांसा में बुद्धिवाद और अनुभववाद का विरोध है। अनुभववाद के अनुसार, मनुष्य का मन एक कोरी तख्ती है, जिस पर अनेक प्रकार के बाह्य प्रभाव अंकित होते हैं। हमारा सारा ज्ञान बाहर से प्राप्त होता है। इसके विपरीत, बुद्धिवाद कहता है कि सारा ज्ञान अंदर से उपजता है। जो कुछ इंद्रियों के द्वारा प्राप्त होता है, उसे प्लेटो ने केवल "संमति" का पद दिया। बुद्धिवाद के अनुसार गणित सत्य ज्ञान का नमूना है। गणित की नींव लक्षणों और स्वयंसिद्ध धारणाओं पर होती है और ये दोनों मन की कृतियाँ हैं। आधुनिक काल में, डेकार्ट ने निर्मल और स्पष्ट प्रत्ययों को सत्य की कसौटी बताया। स्पिनोज़ा ने अपनी विख्यात पुस्तक "नीति" को रेखागणित का आकार दिया। वह कुछ परिभाषाओं और स्वत:सिद्ध धारणाओं से आरंभ करता है और प्रत्येक साध्य को उपयोगी उपपत्ति से प्रमाणित करता है।

इन्हें भी देखें
---------------

* अनुभववाद
* बुद्धिवाद (Intellectualism)
* दैववाद या भाग्यवाद
* यूरोपीय ज्ञानोदय - इसमें देववाद को बहुत महत्त्व मिला।
२० जुलाई २०१२ को औरोरा, कोलोराडो में सेंच्युरी फ़िल्म थिएटर पर मध्यरात्रि के *द डार्क नाईट राइसेस* के शो के दरमियाँ गोलीबारी हुई। एक हथियारबंद व्यक्ति, जो टैक्टिकल कपड़ो से सुसज्जित था, ने आंसू गैस के हथगोले फेंके व ७० नागरिको पर गोलीबारी की जो फ़िल्म देखने सिनेमाघर के निकट जमा हुए थे। १२ लोगों की इसमें मृत्यु हो गई व ५८ ज़ख़्मी हुए। इस घटना का एकमेव अपराधी जेम्स एगन होल्म्स था जिसे सिनेमा के बाहर कुछ ही मिनटों में गिरफ्तार कर लिया गया।

गोलीबारी
--------

गोलीबारी ९ क्रमांक के सिनेमाघर पर हुई जो सेंच्युरी १६ मल्टीप्लेक्स (सिनेमार्क द्वारा संचालित), टाउन सेंटर औरोरा शौपिंग मॉल, १४३०० इ, आलमेडा अवेन्यु में स्थित है। पुलिस के अनुसार हत्यारे ने टिकट ख़रीदा व सिनेमाघर में जा कर पहली पंक्ति में अपना स्थान ग्रहण किया। फ़िल्म शुरू होने के लगभग २० मिनट बाद वह इमारत से बाहर एक आपातकालीन मार्ग से आया व अपनी कार की ओर बढ़ा जो निकास द्वार के निकट खड़ी थी। वहाँ उसने सुरक्षात्मक कपडे पहने व अपनी बंदूक निकाल लि। फ़िल्म शुरू होने के आधे घंटे के बाद पुलिस के अनुसार वह पुनः निकास द्वार से सिनेमाघर में घुसा। उसने काले कपडे, गैस मास्क, एक लोडबियरिंग की जैकेट, हेलमेट, व दस्ताने पहन रखे थे।
***नशा*** अमित सक्सेना द्वारा निर्देशित बॉलीवुड की 2013 में प्रदर्शित कामुक थ्रिलर फ़िल्म है। इस फ़िल्म के निर्माता सुरेन्द्र सुनेजा और आदित्य भाटिया हैं। पूनम पांडेय ने इस फ़िल्म से अपने फ़िल्मी सफर की शुरूआत की।

पटकथा
-----

फिल्‍म की कहानी साहिल (शिवम पाटिल) नामक ऐसे छात्र की है जो अपनी नृत्य शिक्षिका अनीता (पूनम पांडेय) के रूप और अदा पर फिदा हो एकतरफा प्‍यार करने लगता है। साहिल की जिंदगी में वैसे तो एक प्रेमिका पहले से है, लेकिन वह अपनी नृत्य शिक्षक को चाहने लगता है उसे पाने की जिद में पड़ जाता है। अनीता पहले से ही किसी और को प्यार करती है और इसलिए शुरू में वह साहिल को समझाती है। लेकिन जब उसे अपने पहले प्यार से धोखा मिलता है और इधर साहिल का उसके प्रति गजब की कामुकता की हद तक जाने वाला प्यार बढ़ता ही चला जाता है तो वह न चाहते हुए भी अपने आप को रोक नहीं पाती। लेकिन अनीता की नज़रों में प्यार गर्मियों की उन छुट्टियों की तरह है जो हर बार आता है, एक नई कहानी के साथ।

एक दिन जब साहिल संगीत सीख रहा होता है, तभी अनीता का प्रेमी सैमुएल उसके घर आ जाता है। अनीता और सेम को एक साथ देख कर साहिल दुःखी हो जाता है। एक दिन सेम उसे एक प्रतियोगिता के दौरान जानबुझ कर चोटिल कर देता है। एक दिन साहिल क्रोधित और कोतूहल से ओतप्रोत वह अनीता के घर रात को खिड़की के माध्यम से जाता है। वह अनीता और सेम को एक साथ बिना कपड़ों के देख कर आश्चर्य में पड़ जाता है। इसी दौरान उससे गलती से एक वस्तु से आवाज निकल जाती है। जिसे पता करने के लिए अनीता वहाँ जाती है। उसे वहाँ साहिल दिखता है। उसी दौरान साहिल उसे नग्न देखता है। अगले दिन अनीता साहिल के उस दिन के कृत्य के कारण बहुत क्रोधित होती है। जब साहिल की प्रेमिका को यह पता चलता है की साहिल अनीता के घर में चोरी से जाकर उसे नग्न देखा है, तो वह साहिल से रिश्ता तोड़ देती है।

कुछ दिन बाद अनीता को पुलिस ठाणे से फोन आता है की सेम को एक नशीली पार्टी के दौरान पकड़ लिया था, उसके बाद वह वहाँ से भाग गया। सेम और अनीता के मध्य इस घटना के कारण लड़ाई होती है। इसके बाद सेम अनीता को थप्पड़ मारता है। अगले दिन अनीता साहिल के घर उसके घर जाती है और उसके साथ कोफ़्फ़ी पीती है।

कुछ दिनों के बाद साहिल का जन्मदिन होता है। उस दौरान सभी उसके घर जन्मदिन मनाते हैं। इसके साथ ही वे लोग शराब भी पीते हैं। अनीता और साहिल एक दूसरे को चुम्मा देते हैं इस दौरान अनीता को अपनी गलती का एहसास हो जाता है और वह उसे रोक देती है। वह जान जाती है की वह साहिल से प्यार करने लगी है। अनीता अपने नौकरी से इस्तीफा दे देती है। इसके बाद साहिल और अनीता मिलते हैं। अनीता अपने प्यार का इजहार करती है। वह उसके लिए एक पत्र छोड़ कर चले जाती है। जिसमें वह स्वयं को भूलने को कहती है। इसी के साथ कहानी समाप्त हो जाती है।

कलाकार
------

* शिवम पाटिल- साहिल
* पूनम पांडेय - अनीता
* रणबीर चकमा - तेनज़िन
* निखिल देसाई - पवन
* राज केसरिया - राज
* रोहन खुराना - सनी
* चिराग लोबो - तरुण
* शीतल सिंह

संगीत
-----

फ़िल्म में संगीत निर्देशन का कार्य सिद्धार्थ हल्दीपुर, संगीत हल्दीपुर ने किया है।

सन्दर्भ
-------

1. 1 2 3  "मूवी रिव्यू: 'नशा'". दैनिक भास्कर. 26 जुलाई 2013. मूल से 31 जुलाई 2013 को पुरालेखित. अभिगमन तिथि 28 जुलाई 2013.

बाहरी कड़ियाँ
-------------

*नशा (2013 फ़िल्म)*  इंटरनेट मूवी डेटाबेस पर
**नवीन पोलीशेट्टी** (जन्म 26 दिसंबर 1989) एक भारतीय अभिनेता और पटकथा लेखक हैं जो तेलुगु और हिन्दी फिल्मों में काम करते हैं। उन्होंने *एजेंट साई श्रीनिवास अथ्रेया* फिल्म में मुख्य भूमिका निभाकर अभिनय की शुरुआत की थीं। इस फिल्म के लिए उन्हें ज़ी सिने पुरस्कार मिला था। उन्होंने *छिछोरे* फिल्म से हिंदी में डेब्यू किया था। नवीन ने 2021 में कॉमेडी फिल्म *जाथी रत्नालू' में भी अभिनय किया था जो बॉक्स ऑफिस पर सफल रही।*

प्रारंभिक जीवन
--------------

पोलिशेट्टी का जन्म हैदराबाद, भारत में एक मध्यम वर्गीय परिवार में हुआ था। उनके पिता दवा व्यवसाय में हैं जबकि उनकी माँ एक बैंक कर्मचारी हैं। उनका एक बड़ा भाई और एक बड़ी बहन है जो जुड़वाँ हैं। दोनों भाई-बहन संयुक्त राज्य अमेरिका में रहते हैं। उन्होंने मौलाना आजाद राष्ट्रीय प्रौद्योगिकी संस्थान] से सिविल इंजीनियरिंग में स्नातक किया और पुणे की एक सॉफ्टवेयर कम्पनी में शामिल हो गए। बाद में वह इंग्लैंड चले गए और वहाँ पर एक इंजीनियर के रूप में काम करना शुरू किया, लेकिन नवीन अपने काम से बिल्कुल भी खुश नहीं थें। वह माता-पिता को बताए बिना ही चुपके से भारत लौट आ गए और यहीं और रहने लगे। उन्होंने मुंबई में एक घर किराए पर लिया और अभिनय में पूर्णकालिक करियर बनाने के लिए कुछ अंशकालिक नौकरियाँ करने लगे। उन्होंने थिएटर में काम करना शुरू किया और कई नाटकों में प्रदर्शन किया।

करियर
-----

पोलिशेट्टी ने तेलुगु फिल्म *जीवन सुंदर है* से अभिनय करियर की शुरुआत की। उन्होंने महेश बाबु की फिल्म *1: नेनोक्कडाइन* में भी एक छोटी सी भूमिका निभाई थीं।

सन्दर्भ
-------

1. ↑  "Naveen Polishetty's look from 'Jathi Ratnalu' released - Times of India". *The Times of India* (अंग्रेज़ी में). अभिगमन तिथि 2020-12-10.
2. ↑  "Naveen Polishetty is on a signing spree! - Times of India". *The Times of India* (अंग्रेज़ी में). अभिगमन तिथि 2020-12-10.
3. ↑  "Jathi Ratnalu Day 7 Collections: Naveen Polishetty Movie Continues To Dominate Highest Grossing Films Of 2021". *Sakshi Post*. 2021-03-18. अभिगमन तिथि 2021-03-18.
4. ↑  "Focus Light: Naveen Polishetty - Telugu cinema news". *www.idlebrain.com*. 2015-07-05. मूल से 13 September 2019 को पुरालेखित. अभिगमन तिथि 2020-07-15.
5. ↑  Nadadhur, Srivathsan (2017-06-26). "Naveen Polishetty: Meet the viral actor". *The Hindu* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 2021-03-18.

बाहरी कड़ियाँ
-------------

* इंटरनेट मूवी डेटाबेस पर नवीन पोलीशेट्टी
इस आसन में शरीर की आकृति खेत मे बैल द्वारा चलायेें जानेे वाले हल जैसी होने **के कारण हलासन** कहते हैं। हलासन हमारे शरीर को लचीला बनाने के लिए महत्वपूर्ण है। इससे हमारी रीढ़ सदा जवान बनी रहती हैवह लचीली ओर ताकतवर होती है

सावधा‍नी
--------

रीढ़ संबंधी गंभीर रोग अथवा गले में कोई गंभीर रोग होने की स्थिति में यह आसन न करें। आसन करते वक्त ध्यान रहे कि पैर तने हुए तथा घुटने सीधे रहें।

* पेहली बार करते समय किसी योगा ट्रैनर की निगरानी मेंं ही करें।

* हाई बीपी मेंं भी किसी डॉक्टर की सलाह लेकर ही इस आसन को करना चाहिए।

* हलासन करते वक्त शरीर पे किसी भी प्रकार की जोर जबरदस्ती ना करें।

लाभ
---

रीढ़ में कठोरता होना वृद्धावस्था की निशानी है। हलासन से रीढ़ लचीली बनती है। मेरुदंड संबंधी ना‍ड़ियों के स्वास्थ्य की रक्षा होकर वृद्धावस्था के लक्षण जल्दी नहीं आते। हलासन के नियमित अभ्यास से अजीर्ण, कब्ज, अर्श, थायराइड का अल्प विकास, अंगविकार, असमय वृद्धत्व, दमा, कफ, रक्तविकार आदि दूर होते हैं। सिरदर्द दूर होता है।
नाड़ीतंत्र शुद्ध बनता है। शरीर बलवान और तेजस्वी बनता है। लीवर और प्लीहा बढ़ गए हो तो हलासन से सामान्यावस्था में आ जाते हैं। अपानवायु का उत्थानन होकर उदान रूपी अग्नि का योग होने से कुंडल‍िनी उर्ध्वगामी बनती है। विशुद्धचक्र सक्रिय होता है।

2) वजन कम करें ( whight loss ) :- अगर आप वजन कम करने के लिए योगा करते हैं, तो हलासन को अपनी दिनचर्या में जरूर शामिल करें, यह आसन करते वक्त पेट पर जोर पडता हैं, जिससे पेट की चर्बी तो कम होती ही हैं, वजन भी कम होता हैं। 

  

3) मधुमेह में फायदेमंद ( beneficial of diabetes ) :- जैैैसेकी की आप ने उपर पढा की यह वजन कम करने में फायदेमंद होता हैं, इसका दुसरा फायदा मधुमेही के लिए भी होता हैं, diabetes के रोगीयो को वजन ज्यादा होना काफी हानिकारक होता हैं, और यही नहीं इस आसन से रक्त परिसंंचरण भी अच्छा रेहता हैं, जिससे मधुमेही के लिए फायदा होता हैं। 

  

4) पाचन में फायदेमंद ( beneficial of digestion ) :- अगर आप रोजाना हलासन करते हैं, तो यह पाचन में भी फायदेमंद होता हैं, यह आसन करने से कब्ज, अपज और भी कई सारे पेट की समस्या में भी लाभदायक होता हैं, और भी कई सारे पेट बिमारियों में राहत मिलती हैं। 

  

5) बवासीर में फायदेमंद ( beneficial of piles ) :- बवासीर जिसेे पाईल्स भी कहते है, एक बहोत ही गंभीर बिमारी हैं, पर यह आसन करने से इस बिमारी को काफी हद तक कम कर सकते है। 

  

6) चिंता और थकान ( anxiety and fatigue ) :- हलासन से थकान को भी दूर कर सकते हैं, दरअसल ऐक शोध के अनुसार यह आसन रिलँक्स करता हैं और चिंता को भी कम करने में यह आसन फायदेमंद होता हैंं। 

  

7) त्वचा और बालों के लिए फायदेमंद ( beneficial of skin and hair ) :- इस आसन को नियमित करने से चेहरे में चमक आती हैं, और इसे करते वक्त खुन का बहाव सर की तरफ ज्यादा होता हैं, जिससे बाल जड से मजबूत होते हैं। 

  

8) सिर दर्द और दिमाग ( headache and mind ) :- नियमित हलासन करने से सिरदर्द में भी राहत मिलती हैं, और यह आसन दिमाग की नसों को राहत दिलाता हैंं, और दिमाग को शांंत करता हैंं। ( halasana - 

9) रोगप्रतिकारक क्षमता बढायें ( boost immunity ) :- यह आसन नियमित करने से रोगप्ररतिकारक क्षमता बढती हैं, और यह रक्त परिसंचरण भी बेहतर बनाता हैं।

बाहरी कड़ियाँ
-------------

* Yoga
*धैर्य*, हंस सिबाल्ड बेहम की नक्काशी, १५४०**धैर्य** (अंग्रेज़ी: Patience) कठिन परिस्थितियों में व्यक्ति की सहनशीलता की अवस्था है जो उसके व्यवहार को क्रोध या खीझ जैसी नकारात्मक अभिवृत्तियों से बचाती है। दीर्घकालीन समस्याओं से घिरे होने के कारण व्यक्ति जो दबाव या तनाव अनुभव करने लगता है उसको सहन कर सकने की क्षमता भी धैर्य का एक उदाहरण है। वस्तुतः धैर्य नकारात्मकता से पूर्व सहनशीलता का एक स्तर है। यह व्यक्ति की चारित्रिक दृढ़ता का परिचायक भी है।

वैज्ञानिक परिप्रेक्ष्य
----------------------

विकासात्मक मनोविज्ञान और संज्ञानात्मक तंत्रिकाविज्ञान में धैर्य का अध्ययन निर्णयन समस्या के रूप में किया जाता है, जहाँ चयन इस बात का होता है कि व्यक्ति तात्कालिक या लघु-आवधिक तुच्छ पुरस्कार को वरीयता देता है या दीर्घकालिक अधिक मूल्यवान प्रतिदान को। विकल्प दिये जाने पर सभी प्राणियों, जिनमें सामाजिक प्राणी मनुष्य भी शामिल है, का झुकाव दीर्घावधिक लाभ के बजाय लघु-आवधिक लाभ की तरफ होता है। हालांकि यह झुकाव अक्सर दीर्घावधिक प्रतिदान के साथ जुड़े बेहतर लाभ के बावजूद होता है।

धार्मिक परिप्रेक्ष्य
--------------------

प्रतीक्षा गृह में लोग

सन्दर्भ
-------

1. ↑  USA. "The ecology and evolution of patience in two New World monkeys". Pubmedcentral.nih.gov. अभिगमन तिथि 2012-08-30.

इन्हें भी देखें
---------------

संयम
आत्मनियंत्रण

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***धैर्य*** से सम्बन्धित मीडिया है।  |

|  |  |
| --- | --- |
|  |  विकिसूक्ति पर ***धैर्य*** से सम्बन्धित उद्धरण हैं।  |
उज़बेकिस्तान के नक़्शे में नवोई प्रान्त (लाल रंग में)
**नवोई प्रान्त** (उज़बेक: Навоий вилояти, नवोईय विलोयती; अंग्रेज़ी: Navoiy Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पश्चिमी क्षेत्र में स्थित है। प्रान्त का कुल क्षेत्रफल १,१०,८०० वर्ग किमी है और २००५ में इसकी अनुमानित आबादी ७,६७,५०० थी। इस सूबे के लगभग ६०% लोग ग्रामीण इलाक़ों में रहते हैं। नवोई प्रान्त की राजधानी नवोई शहर है।

इन्हें भी देखें
---------------

* उज़बेकिस्तान
* उज़बेक लोग
* उज़बेक भाषा
* नवोई

सन्दर्भ
-------

1. ↑  The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

| * दे
* वा
* सं
उज़्बेकिस्तान के प्रान्त |
| --- |
| 

 अन्दीझ़ान **·**  बुख़ारा **·**  फ़रग़ना **·**  जिज़ाख़ **·**  नमन्गान **·**  नवोई **·**  क़श्क़ादरिया **·**  समरक़न्द **·**  सिरदरिया **·**  सुरख़ानदरिया **·**  ताशकेंत **·**  ख़ोरज़्म **·**  स्वशासित गणतंत्र: क़ाराक़ालपाक़स्तान **·**  राजधानी: ताशकेंत 
 | उज़्बेकिस्तान |
**धारावी** सुधीर मिश्रा द्वारा लिखित और निर्देशित 1993 की हिन्दी फिल्म है। यह फिल्म राष्ट्रीय चलचित्र विकास निगम और दूरदर्शन का संयुक्त उत्पादन है। मुख्य भूमिकाओं में शबाना आज़मी और ओम पुरी है और फिल्म की कहानी धारावी झुग्गी बस्ती पर केन्द्रित है।

संक्षेप
-------

राज करण (ओम पुरी) एक बेतरतीब टैक्सी चालक है, जो किसी भी तरह बम्बई जैसे बड़े महानगर में रहने के लिए हर दिन टैक्सी चलाता है। वह धारावी में अपनी पत्नी (शबाना आज़मी) के साथ एक किराये के कमरे में रहता है, जो दुनिया की सबसे बड़ी झुग्गी बस्ती में से एक है, जहां फिल्म की कहानी चलती है।

फिल्म उसकी किस्मत को दिखाती है कि कैसे वो गरीबी से बाहर निकलने की कोशिश करता है। वो कई योजना बनाता है और अपने सारे पैसे एक संदिग्ध योजना में निवेश करता है, जो अंततः व्यर्थ जाती है। वो राजनेता और स्थानीय गुंडों की नजर में भी आ जाता है, फिर भी उसके सपने जारी हैं ...

मुख्य कलाकार
------------

* ओम पुरी, राज करण
* शबाना आज़मी, कुमुद
* माधुरी दीक्षित, ड्रीमगर्ल
* मुशताक ख़ान (अभिनेता), शंकर
* रघुवीर यादव, चंदू
* वीरेन्द्र सक्सेना, चस्कर
* अंजना मुमताज़, अम्मा

संगीत
-----

संगीत: रजत ढोलकिया (केवल पार्श्व संगीत मौजूद)

नामांकन और पुरस्कार
-------------------

* हिंदी में सर्वश्रेष्ठ फ़ीचर फिल्म के लिए राष्ट्रीय फिल्म पुरस्कार
* सर्वश्रेष्ठ संगीत निर्देशन के लिये राष्ट्रीय फिल्म पुरस्कार
* सर्वश्रेष्ठ सम्पादन के लिए राष्ट्रीय फिल्म पुरस्कार

बाहरी कड़ियाँ
-------------

*धारावी*  इंटरनेट मूवी डेटाबेस पर
अक्सर अन्य वयस्कों विद्यार्थियो को आने वाली ज़िंदगी की तैयारी करने के चक्कर मे उनमे छुपी प्रतिभा को निखारने मे असफल हो जाते है। कक्षा को और मज़ेदार बनाने के लक्ष्य को ध्यान मे रखते हुए **S.C.A.M.P.E.R** एक एसी तकनीक़ है जो विद्यार्थी को अपनी कला को उभरने का मोका देती है। S.C.A.M.P.E.R को 1953 मे प्रस्तावित किया था आलेक्स ऑज़्बॉर्न ने और उसको आगे विकसित किया था बॉब ईर्ले ने अपनी किताब मे -SCAMPER:*Games for Imagination Development*। यह एक गतिविधि आधारित प्रक्रिया है जिसका प्रदर्शन *Cooperative Learning* के माध्यम से हो सकता है। यहा शिक्षक विद्यार्थी को एक नये विचार से प्याचालित करवाता है और फिर उस विचार के विकास की ज़िम्मेदारी विद्यार्थी को दे देता है। इसके बाद विद्यार्थी को एक तालिका दी जाती है जिसके माध्यम से वे इस प्रक्रिया को आगे बढ़ाता है। पहेले कदम पे - SUBSTITUTE(S)मे विद्यार्थी को उस विचार के बारे मे सोचना अथवा लिखना है जो प्रथम विचार की बराबरी कर पाए। दूसरे कदम पे- COMBINE (c) विद्यार्थी को उन्न अन्य विचारो के बारे मे सोचना अथवा लिखना है जो प्रथम विचार से संबंधित हो और प्रथम विचार से मेल खाते हो ताकि उनको एक साथ जोड़ा जा सके। तीसरे कदम पर- ADJUST(a) विद्यार्थी अपनी कला का प्रयोग करके उन विचारो को लिखे जो प्रथम विचार को समायोज्य बना सके। चोथे भाग- MODIFY(M) मे विद्यार्थी अपनी कला का प्रयोग करके प्रथम विचार को संशोधित कर सके। पाछवे भाग- PUT TO OTHER USE(P) मे विद्यार्थी प्रथम विचार के अन्य उपयोगो के बारे मे सोचकर लिखे। आखरी भाग- REVERSE/REARRANGE(R) मे केसे प्रथम विचार से एक नये विचार को जन्म दिया जा सकता है विद्यार्थी उसके बारे मे सोचे। अतः एक एसी शिक्षण रणनीति है जिसके माध्यम से विद्यार्थी की कला का सही ढंग से प्रयोग किया जा सकता है।
**भारतीय दण्ड संहिता की धारा-३७७**, भारतीय दण्ड संहिता में ब्रिटिश शासनकाल में सन १८६१ में डाली गयी थी, जो १५३३ के बग्गरी ऐक्ट पर आधारित थी। इस धारा द्वारा उन यौन कार्यों को अपराध घोषित किया गया है जो 'प्रकृति के आदेश के प्रतिकूल' हैं। किन्तु भारतीय सर्वोच्च न्यायालय ने सितम्बर २०१८ में इस धारा का प्रयोग उन कार्यों के लिए असंवैधानिक घोषित कर दिया जिनमें दो वयस्क परस्पर सहमति से समलैंगिक आचरण करते हैं। अर्थात भारत में परस्पर सहमति से दो वयस्कों के बीच समलैंगिक समबन्ध अब अपराध नहीं रहा। यह निर्णय भारत के संविधान के अनुच्छेद १४१ और दिल्ली समझौते १९५२ के तहत जम्मू और कश्मीर राज्य पर भी लागू होता है, क्योंकि आईपीसी की धारा ३७७ और रणबीर दंड संहिता पार मटेरिया है और न्यायिक उच्चारण जम्मू और कश्मीर तक बढ़ा दी गई है।

सन्दर्भ
-------

1. ↑  "समलैंगिक संबंधों पर क्या है भारत के पड़ोसी देशों का क़ानून". मूल से 8 सितंबर 2018 को पुरालेखित. अभिगमन तिथि 8 सितंबर 2018.
2. ↑  "SC decriminalises gay sex, but J&K LGBTs will have to wait longer". मूल से 10 सितंबर 2018 को पुरालेखित. अभिगमन तिथि 10 सितंबर 2018.
3. ↑  "Section 377 verdict: Legally safe, socially targetted, Kashmir's LGBTQ face a huge challenge of acceptance". मूल से 10 सितंबर 2018 को पुरालेखित. अभिगमन तिथि 10 सितंबर 2018.
यह लेख 2007 की जापानी फिल्म के बारे में है। बाकी के लिए, हीरो देखें।

***हीरो*** जापानी फिल्म है, जो एक 2001 में बने समान नाम के जापानी धारावाहिक पर आधारित है। इसके सभी कलाकार इसी धारावाहिक से ही लिए गए हैं। इसी फिल्म का दूसरा भाग इसी नाम से 2015 में प्रदर्शित हुआ था। यह फिल्म 8 सितम्बर 2007 को सिनेमाघरों में प्रदर्शित हुआ।

कहानी
-----

यह कहानी कुरयु कोहेइ के इश्गकी द्वीप में जाने के 6 वर्षों के बाद शुरू होती है। कुरयु वापस टोक्यो जिले में जाता है और अपने पुराने दोस्तों के साथ मिलता है। कुरयु एक गाड़ी द्वारा टक्कर मार कर भागने वाले एक प्रकरण का हिस्सा बनता है। उसे एक शक्तिशाली वकील कोशिरो का सामना करना पड़ता है। कुरयु इसके बाद केवल सबूत कि तलाश में लगा रहता है। जिसमें वह कई बहुत दूरी वाले यात्रा भी करता है।

कलाकार
------

* टकुया कीमुरा - कोहेइ कुरयु
* टाकाको मात्सु - मईको अममिया
* हिरोशी अबे - मिट्सुगु शिबायमा
* टाकूजो काडोनो
* फुमियों कोहिनाटा
* नोरिटो याशिमा - केंजी एंडो
* कियोशी कोडामा
* मत्सुमोटो

सन्दर्भ
-------

1. ↑  Kevin Ma (5 February 2014). "Thor and Wolf fail to dethrone Eternal Zero". *Film Business Asia*. मूल से 3 मार्च 2016 को पुरालेखित. अभिगमन तिथि 6 February 2014.

बाहरी कड़ियाँ
-------------

* *हीरो*  इंटरनेट मूवी डेटाबेस पर
यह लेख 2002 की चीनी फिल्म के बारे में है। बाकी के लिए, हीरो देखें।

***हीरो*** एक चीनी फिल्म है, जिसका निर्माण *ज़्हेंग यीमौ* ने किया है। इसमें मुख्य किरदार में जेट ली हैं। यह कहानी *जिंग के* नामक कहानी पर आधारित है जो वर्ष -227 में *किन* का राजा बनना चाहता है। इसका सिनेमाघरों में प्रदर्शन 24 अक्टूबर 2002 को हुआ था। यह उस समय का सबसे अधिक महंगे फिल्मों में से एक था। इसके अलावा यह चीनी फिल्मों के इतिहास में सबसे अधिक कमाने वाले फिल्मों में भी शुमार हुआ है। इस फिल्म का अमेरिकी बाजार में वितरण का अधिकार मिरामैक्स ने ले लिया था, लेकिन वहाँ इस फिल्म के प्रदर्शन में लगभग 2 वर्ष की देरी हुई। बाद में 27 अगस्त 2004 को यह अमेरिकी सिनेमाघरों में प्रदर्शित हुआ।

कहानी
-----

पुराने चीन में एक अनाम व्यक्ति किन नामक स्थान में जाता है। जहाँ वह किन के राजा से मिलना चाहता है। उसके बहुत से दुश्मन होते हैं, जिस कारण उसे अपनी सुरक्षा बहुत बढ़ानी पड़ती है।

कलाकार
------

* जेट ली - बेनाम
* टोनी लेउंग
* मेगी चेंग
* चेन डोमिंग
* डोनी येन
* ज़्हेंग जीई

कमाई
----

दिसम्बर 2002 में जब होंग कोंग में यह फिल्म प्रदर्शित हुई तक इसके पहले सप्ताह में इसे $1,54,71,348 होंग कोंग डॉलर (₹13,24,40,063.34 रुपये) का लाभ हुआ था। इसके कुल $2,66,48,345 होंग कोंग डॉलर (₹22,81,19,004.21 रुपये) का लाभ हुआ।

सन्दर्भ
-------

1. ↑  "संग्रहीत प्रति". मूल से 15 मार्च 2016 को पुरालेखित. अभिगमन तिथि 20 मार्च 2016.
2. ↑  "The 100 best action movies: 80-71". *Time Out*. मूल से 7 नवंबर 2014 को पुरालेखित. अभिगमन तिथि November 7, 2014.
3. ↑  "*Hero* at BoxOfficeMojo.com". मूल से 5 मार्च 2016 को पुरालेखित. अभिगमन तिथि 20 मार्च 2016.

बाहरी कड़ियाँ
-------------

* *हीरो*  इंटरनेट मूवी डेटाबेस पर
| हीरीरो |
| --- |
| जिन देशों में प्रचलित है |  नामीबिया बोत्सवाना |
| कुल बोलनेवाले | १,३३,००० |
| विज्ञानवर्गीकरण | * हिन्द यूरोपीय भाषा
नाइजर-कांगो
अटलांटिक कांगो
बीन्यु-कांगो
बाण्टोइड
दक्षिणी बाण्टोइड
बाण्टू

**हीरीरो** |
| आधिकारिक स्थिति |
| राजभाषा
  | नामीबिया
  |
| भाषा कूट |
| आइएसओ 639-1:
  | hz
  |
| आइएसओ 639-2:
  | (B) her
  | (T) SIL=HER
  |

**हीरीरो** (*Otjiherero*) बाण्टू परिवार की एक भाषा है। यह नामीबिया और बोत्सवाना में हीरीरो लोगों द्वारा बोली जाती है, जिनकी संख्या लगभग १,१३,००० है। दोनों देशों में लगभग १,३३,००० हीरीरो लोग रहते हैं।

इसका भाषाई वितरण जिस क्षेत्र को कवर करता है उसे हीरीरोलैण्ड कहा जाता है। इस क्षेत्र में ओमाहिके क्षेत्र आता है, साथ ही साथ ओट्जोज़ोण्ड्जुपा और कुनेने क्षेत्र भी। हिम्बा, जो हीरीरो लोगों से सम्बन्धित है, एक ऐसी बोली बोलते हैं जो हीरीरो भाषा से मिलती जुलती है। नामीबिया की राजधानी विण्डहोइक में यथेष्ट संख्या में हीरीरोभाषी अल्पसंख्यक रहते हैं।

ईसाई मिश्नरी गोट्ट्लीब विहे (१८३९-१९०१) द्वारा बाइबल का हीरीरो भाषा में अनुवाद किया गया जिससे बोली जाने बाली भाषा का लैटिन आधारित लिपि में लिप्यन्तरण किया गया। पादरी पीटर हींरिक ब्रिन्कर (१८३६-१९०४) द्वारा बहुत से ब्रह्मवैज्ञानिक (थियोलॉजिकल) काव्यों और गानो का अनुवाग किया गया।

हीरीरो भाषा पाठशालाओं में मातृ भाषा और दूसरी भाषा, दोनों रूपों में पढ़ाई जाती है और नामीबिया विश्वविद्यालय में इसे प्रधान सामग्री के रूप में सम्मिलित किया जाना है। हीरीरो उन छः अल्पसंख्यक भाषाओं में भी है जिनमें नामीबियाई राजकीय रेडियो द्वारा प्रसारण किया जाता है। ऐम्बो रोमाम्बो, ने वर्ष २००८ तक, एक मात्र रीरीरो शब्दकोश का प्रकाशन किया है।

बाहरी कड़ियां
-------------

* हीरीरो भाषा ऐथ्नोलोग पर
**दक्षिणी भाई द्वीप** भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। यह छोटे अण्डमान द्वीप से ९.५ किमी पूर्वोत्तर पर स्थित है।

भूगोल
-----

द्वीप का आकार एक राजमा के दाने की तरह है। इसका आकार १८०० मीटर लम्बा और ६३० मीटर चौड़ा है और उत्तर की ओर एक चौड़ी खाड़ी है। इसके मध्य भाग में वन है और पूरी धरती समतल है। वन के इर्द-गिर्द एक रेतीला तट है और द्वीप को एक कोरल रीफ़ पूरी तरह घेरे हुए है। द्वीप के बिलकुल मध्य का भाग थोड़ा धंसा हुआ है और वर्षा के मौसम में यहाँ एक तालाब बन जाता है। १९८७ में पूरा द्वीप एक प्राकृतिक संरक्षित क्षेत्र घोषित कर दिया गया।

इतिहास
------

१९वीं शताब्दी के अंत तक छोटे अण्डमान से ओन्गी लोग यहाँ समुद्री कछुए पकड़ने आया करते थे। उस काल में आये एक यात्री ने यहाँ ३० लोगों तक के रहने वाली कुटिया पाई जिसमें बम्बू(बांस)की चारपाईयाँ थीं। समझा जाता है कि इसी द्वीप के मार्ग से १८९०-१९३० काल में ओन्गी समुदाय बृहत अण्डमान क्षेत्र में प्रवेश कर गया।

इन्हें भी देखें
---------------

* उत्तरी भाई द्वीप
* डंकन जलसन्धि

सन्दर्भ
-------

1. ↑  "Human Geography: The Land," Pradeep Sharma, Discovery Publishing House, 2007, ISBN 9788183562904
2. ↑  George Weber (~2009), *The Tribes Archived 2009-03-02 at the Wayback Machine*. Chapter 8 in *The Andamanese Archived 2013-07-24 at the Wayback Machine*. Accessed on 2012-07-03.
steel plant .ex.हैवी इंजीनियरिंग
**हैवी इंजीनियरिंग कार्पोरेशन लि.** (Heavy Engineering Corporation) भारत का सार्वजनिक क्षेत्र का एक उपक्रम है। यह राँची के निकट हटिया के पास स्थित है।

इसे सबसे बड़े एकीकृत इंजीनियरिंग औद्योगिक कॉम्प्लेक्स के साथ उत्कृष्ट अभिकल्प, इंजीनियरिंग तथा उत्पादन सुविधा के आधार के रूप में वर्ष 1958 में स्थापित किया गया। कम्पनी में कास्टिंग और फोर्जिंग, फोर्जिंग, फैब्रिकेशन, मशीनिंग, असेम्बली, तथा परीक्षण आदि समस्त सुविधाएं एक ही स्थान पर उपलब्ध हैं जो सशक्त डिजाईन - इंजीनियरिंग तथा टेक्नॉलाजी टीम द्वारा संचालित होती है।

उत्पाद
------

* स्टील सेक्टर
* खनन सेक्टर
* क्रशिंग उपस्कर
* खनिज प्रोसेसिंग
* क्रेन
* कास्टिंग & फोर्जिंग्स
* टर्न-की परियोजनाएं
* मशीन टूल्स

प्रमुख योग्यताएँ
----------------

* ई.ओ.टी. क्रेन डिजाइन, उत्पादन तथा कमीशनिंग
* विभिन्न स्टील संयंत्र उपस्कर एवं घटक: कोक ओवेन, ब्लॉस्ट भट्ठी, सिटर संयंत्र, कन्वन्टर, रोलिंग मिल, पिग कास्टर, काँटिन्यूअस कास्टर, फोर्ज्ड रोल्स, स्लैग कप्स, लेडिल्स हेवी कास्टिंग्स तथा फोर्जिंग्स
* एक्सकेवेटर्स (5 & 10 क्यू.मी.), 24 क्यू.मी. ड्रैगलाईन, क्रशर्स, वैगन टिपलर, वैगन पुशर, एप्रोन फीडर
* सी.एन.सी. मशीन उपकरण
* विशेष उद्देश्य हेतु रेलवे मशीन टूल्स
* थोक सामग्री प्रबन्धन की टर्न-की परियोजनाओं का क्रियान्वयन
* अंतरिक्ष परियोजनाओं के लिए लाँच पैड तथा उपस्कर
* नीतीगत उपयोग/प्रयोग हेतु विशेष स्टील का विकास

इकाईयाँ
-------

### भारी मशीन उत्पादन संयन्त्र (एचएमबीपी)

संयंत्र 5,70,000 वर्ग मी. का सुरक्षित क्षेत्र है जिसका जमीनी क्षेत्र लगभग 2,00,000 वर्ग मी. है। यह भारी मशीनरी और शीर्ष गुणवत्ता के उपकरणों का विनिर्माण के लिए अच्छी तरह से परिष्कृत मशीन टूल और उपकरणों से सुसज्जित है। यह इस्पात संयंत्र, खनन के लिए, खनिज प्रसंस्करण, क्रशर्स, सामग्री प्रहस्तन, क्रेन्स, ऊर्जा, सीमेंट, एल्युमिनियम, अंतरिक्ष अनुसंधान, परमाणु ऊर्जा आदि के डिजाइन और उपकरणों और घटकों के विनिर्माण में लगी हुई है।

### फाऊंड्री फोर्ज संयंत्र (एफएफपी)

यह भारत का सबसे बड़ा तथा दुनिया में अपनी तरह का सबसे बड़ा फोर्जिंग और फाउण्ड्री संयंत्र है। संयंत्र का क्षेत्र 13,16,930 वर्ग मी. का है जिसमें 76,000 टन की संस्थापित मशीनरी तथा विभिन्न परिचालनों को प्रभावी ढंग से किया जाता है। यह संयंत्र एचईसी के लिए विभिन्न भारी कास्टिंग और फोर्जिंग और इस्पात संयंत्र, रक्षा, ऊर्जा, परमाणु ऊर्जा आदि से संबंधित उपकरणों के निर्माण के लिए है। यह इस्पात संयंत्रों के लिए फोर्ज्ड रोल्स, रेलवे लोको के लिए क्रैंक शाफ्ट आदि का निर्माता है।

### भारी मशीन टूल्स संयंत्र (एचएमटीपी)

मैसर्स स्कोडाएक्स्पोर्ट चेकोस्लोवाकिया के साथ सहयोग में स्थापित एचएमटीपी देश का सबसे आधुनिक तथा परिष्कृत संयंत्र है जो भारी श्रेणियों की मशीन टूल्स का उत्पादन करता है। संयंत्र 2,13,500 वर्ग मी. क्षेत्र में स्थापित है। यह रेलवे, रक्षा, आयुध कारखानों, एचएएल, अंतरिक्ष और अन्य रणनीतिक क्षेत्रों के लिए मध्यम और भारी एवं सशक्त सीएनसी और परंपरागत मशीन टूल्स डिजाइन और विनिर्माण करता है।

### परियोजना विभाग

थोक सामग्री से संबंधित हैंडलिंग, इस्पात संयंत्र परियोजनाओं, सीमेंट संयंत्र और अन्य क्षेत्रों से सम्बन्धित डिजाइन, इंजीनियरिंग और टर्न-की परियोजनाओं के निष्पादन के लिए।

बाहरी कड़ियाँ
-------------

* **हैवी इंजीनियरिंग कार्पोरेशन** का जालघर
धनिक लाल मंडल का जन्म 30 मार्च 1932 को बिहार के मधुबनी जिले के बेल्हा में हुआ था। वह छात्र कांग्रेस के एक सक्रिय सदस्य थे और भारत छोड़ो आंदोलन में भाग लेने के लिए दरभंगा के जिला स्कूल से निकाल दिए गए थे। आजादी के बाद वे समाजवादी आंदोलन में शामिल हो गए। इलाहाबाद विश्वविद्यालय से अपनी पढ़ाई (एम.ए. एलएलबी) पूरी करने पर वे संस्थापक सदस्य के रूप में सोशलिस्ट पार्टी ऑफ इंडिया (1956) में शामिल हो गए। 1957 में वे बिहार में सोशलिस्ट पार्टी के सचिव बने। 1959 में वे सोशलिस्ट पार्टी ऑफ इंडिया के महासचिव बने। उन्होंने 1962 में समकेत सोशलिस्ट पार्टी ऑफ इंडिया के संयुक्त सचिव के रूप में भी कार्य किया। वह 1967, 1969 और 1972 में तीन बार बिहार विधानसभा के लिए चुने गए। वह 1967 में बिहार विधानसभा के अध्यक्ष थे। उन्होंने 1974 में बिहार विधानसभा की सदस्यता से इस्तीफा दे दिया और श्री जय प्रकाश नारायण के ‘कुल क्रांति आंदोलन‘ में शामिल हो गए। उन्होंने 1975-76 में राष्ट्रीय आपातकाल लगाने के खिलाफ काम किया। श्री मंडल 1977 में लोकसभा के लिए चुने गए और जनवरी 1980 तक गृह राज्य मंत्री के रूप में कार्य किया। वे 1980 में दूसरी बार लोकसभा के लिए चुने गए। श्री मंडल ने मधुबनी में स्वयंसेवी संगठनों जैसे मधुबनी जिला समग्र विकास संस्थान और शिक्षा समाज न्यास की स्थापना की। उन्होंने हरिजन सेवक संघ, बिहार (1980-84) के अध्यक्ष और भारत के हरिजन सेवक संघ के सदस्य के रूप में कार्य किया। 1992 में उन्हें राष्ट्र के लिए उनके उत्कृष्ट योगदान के लिए शिरोमणि पुरस्कार से सम्मानित किया गया था। श्री मंडल ने 7 फरवरी, 1990 से 14 मई, 1995 तक हरियाणा के राज्यपाल के रूप में कार्य किया। उन्हें मई 1993 से जून 1993 तक राजस्थान के राज्यपाल के रूप में अतिरिक्त प्रभार भी मिला। इसके बाद उन्होंने शाहजानपुर से संसदीय चुनाव लड़ा।

  

उनकी मृत्यु 13 नवम्बर 2022 को हुई।

इन्हें भी देखें
---------------

* उदय मंडल

सन्दर्भ
-------

1. ↑  "श्री धानिक लाल मंडल | Raj Bhavan Haryana | India". अभिगमन तिथि 2022-02-07.
2. ↑  "Uday Mandal – SAMATA PARTY" (अंग्रेज़ी में). मूल से 26 जनवरी 2022 को पुरालेखित. अभिगमन तिथि 2022-02-07.
मेथेन की दहन प्रतिक्रिया। जहां प्रतिक्रिया से पूर्व और पश्चात् में हाइड्रोजन के 4 परमाणु, ऑक्सीजन के 4 परमाणु और कार्बन का 1 परमाणु उपस्थित होता है। प्रतिक्रिया के पश्चात् कुल द्रव्यमान प्रतिक्रिया के पूर्व जैसा ही है।
यह नियम सर्वप्रथम फ़्रांसीसी रसायन शास्त्री आँत्वान लाव्वाज़्ये द्वारा 1789 में दिया गया है। **द्रव्य की अविनाशिता का नियम** अथवा **द्रव्यमान संरक्षण का नियम** के अनुसार किसी संवृत तंत्र का द्रव्यमान अपरिवर्तित रहता है, चाहे उस तंत्र के अन्दर जो कोई भी प्रक्रिया चल रही हो। दूसरे शब्दों में, द्रव्य का न तो निर्माण सम्भव है न विनाश; केवल उसका स्वरूप बदला जा सकता है। अतः किसी बंद तंत्र में होने वाली किसी रासायनिक अभिक्रिया में अभिकारकों का कुल द्रव्यमान, उत्पादों के कुल द्रव्यमान के बराबर होना ही चाहिए।

द्रव्यमान संरक्षण की यह ऐतिहासिक अवधारणा रसायन विज्ञान, यांत्रिकी, तथा द्रवगतिकी आदि क्षेत्रों में खूब प्रयोग होती है।

सापेक्षिकता का सिद्धान्त एवं क्वांटम यांत्रिकी के आने के बाद अब यह स्थापित हो गया है कि यह नियम पूर्णतः सत्य नहीं है बल्कि लगभग सत्य (या व्यावहारिक रूप से सत्य) मानी जा सकती है।

इन्हें भी देखें
---------------

* अलबर्ट आइंस्टाइन
* सातत्य समीकरण (Equation of continuity in Fliuid dynamics)
**होंगे जुदा ना हम** एक भारतीय धारावाहिक है, जिसका प्रसारण सोनी पर होता था। यह इरफ़ान शैख द्वारा निर्देशित और रवि अधिकारी व पारितोष पेंटर द्वारा निर्मित एक धारावाहिक है। यह धारावाहिक 10 सितम्बर 2012 से 20 मार्च 2013 तक सोमवार से गुरुवार रात को देता था।

कहानी
-----

रोहन (राकेश वशिष्ठ) और मुस्कान (आमना शरिफ्फ़) दोनों 5 वर्ष पूर्व शादी किए रहते है और वह दोनों ही एक दूसरे से बहुत प्यार करते रहते है, लेकिन वे दोनों एक दूसरे से छोटी-छोटी बातों पर लड़ते रहते है। एक दिन जब वह कार से जाते रहते है तो उनकी कार दुर्घटनाग्रस्त हो जाती है, वह दोनों बच जाते है लेकिन उन दोनों की स्मृति 5 वर्षो की पूरी तरह से चली जाती है। उन्हें एक दूसरे के बारे में कुछ भी याद नहीं रहता। मुस्कान की माँ तारा दुग्गल (दीपशिखा) को जब यह पता चलता है, तो वह उन दोनों को अलग करने का निश्चय करती है। क्योंकि रोहन उन्हें बिलकुल अच्छा नहीं लगता था। वह डॉ अनिरुद्ध (आमिर अली) को यह बोलने बोलती है की यदि दोनों एक दूसरे के बारे में जानेगें तो यह उनके लिए घातक सिद्ध हो सकता है। यह सुनकर दोनों के परिवार वाले यह बात किसी को नहीं बताते।

### एक वर्ष पश्चात

एक वर्ष पश्चात रोहन और मुस्कान एक पुस्तकालय में मिलते है और दूसरे दिन मुस्कान के कॉफी की दुकान पर। वह एक दूसरे से झगड़ा करते रहते है। तब भी उन दोनों को अपने पिछले समय का कुछ याद नहीं आता। वह कुछ समय पश्चात एक दूसरे से प्यार करने लगते है। लेकिन यह बात एक दूसरे को नहीं बताते। लेकिन मुस्कान की माँ उसकी शादी डॉ अनिरुद्ध से करने का सोचती है और वह मुस्कान को मनाने के लिए प्रयास करती रहती है। अनुष्का भी रोहन से प्यार करती थी और जब उसे यह पता चला की रोहन मुस्कान से प्यार करता है, तो वह मुस्कान को मारने के लिए उसके घर जाती है और वह मुस्कान के ऊपर गोली चलती है लेकिन मुस्कान के जगह मुस्कान की माँ तारा वहाँ आ जाती है और उसे गोली लग जाती है। यह देख अनुष्का वहाँ से भाग जाती है और तभी वहाँ रोहन मुस्कान से मिलने आता है। मुस्कान को लगता है की रोहन ही उसकी माँ पर गोली चलाई और सब पुलिस को बुला लेते है और वह रोहन को पकड़ लेते हैं। बाद में अनुष्का अपना गुनाह मान लेती है और तभी यह सच भी मुस्कान को पता चलता है की रोहन और उसकी शादी 6 वर्ष पूर्व ही हो चुकी थी। लेकिन वह इसे मानने से इंकार कर देती है। बाद में उसे पुरानी बातें याद आ जाती है।

कलाकार
------

* राकेश वशिष्ठ - रोहन मिश्रा
* आमना शरिफ्फ़ - मुस्कान दुग्गल/मुस्कान रोहन मिश्रा
* आमिर अली - डॉ अनिरुद्ध
* दीपशिखा - तारा अविनाश दुग्गल
* आयुब खान - अविनाश दुग्गल
* पवित्रा पुनिया - अनुष्का

सन्दर्भ
-------

1. ↑  "Love Marriage Ya Arranged Marriage and Hongey Judaa Na Hum... next to bid adieu on Sony Entertainment Television". Tellychakkar. मूल से 26 जनवरी 2013 को पुरालेखित. अभिगमन तिथि 19 January 2013.

बाहरी कड़ियाँ
-------------

| * दे
* वा
* सं
सोनी टीवी के कार्यक्रम |
| --- |
| वर्तमान प्रसारित | 

|  |  |
| --- | --- |
| पारिवारिक | मैं मायके चली जाऊंगी तुम देखते रहियो •  ये उन दिनों की बात है •  दिल ही तो है |
| ऐतिहासिक एवं पौराणिक | पोरस •  विघ्नहर्ता गणेश |
| आपराधिक | *सीआईडी* • *क्राइम पेट्रोल* •  |
| वास्तविक एवं हास्य | कौन बनेगा करोड़पति 10 •  *कॉमेडी सर्कस* •  *इंडियन आइडल 10* |

 |
| पूर्व प्रसारित | 
* (पूर्व प्रसारित कार्यक्रमों की सूची)

 |
**श्री अनादि पञ्चमुखी महादेव मन्दिर** श्री अयोध्या धाम की शास्त्रीय सीमा के अन्तर्गत सरयू नदी के तट पर गोप्रतार (गुप्तार) घाट पर अवस्थित है। गोप्रतार घाट श्री अयोध्या धाम के सर्वाधिक महत्त्वपूर्ण स्थलों में से एक है।

### माहात्म्य

```
स्कन्दपुराण के अयोध्या माहात्म्य में इसका वर्णन करते हुये कहा गया है कि गोप्रतार के समान तीर्थ भूत और भविष्य में कहीं नहीं है- **गोप्रतार समं तीर्थं न भूतो न भविष्यति।**  यह स्थान व्यावहारिक रूप से  फैजाबाद सैन्य क्षेत्र की सीमा में है। 
```

अयोध्या के प्रतिष्ठित शिवालय नागेश्वरनाथ[*मृत कड़ियाँ*] व क्षीरेश्वरनाथ की भाँति इस मन्दिर की स्थापना भी अति प्राचीन है। पंचास्य उपासना के अनुसार यहाँ विराजमान शिवलिंग पाँच मुखों से युक्त है। लिंग का सामान्य अर्थ चिह्न होता है। शिव ब्रह्माण्ड के प्रतीक पुरुष हैं। इनका पंचमुखी स्वरूप पंचतत्त्वों का प्रतीक है। जिनका वर्णन करते हुये विष्णु धर्मोत्तर में कहा गया है: **सद्योजातं वामदेवमघोरञ्च महाभुज। तथा तत्पुरुषं ज्ञेयमीशानं पंचमं मुखम्।।**
सद्योजात, वामदेव, अघोर, तत्पुरुष और ईशान ये पाँच मुख हैं जो क्रमश: पृथ्वी, जल, तेज (अग्नि), वायु और आकाश का प्रतिनिधित्व करते हैं। ऐसे शिवलिंग जिनमें मुख प्रत्यक्ष हों, मुखलिंग कहलाते हैं। शिवोपासना में प्रतिमापूजन से भोग, लिंगपूजन से मोक्ष तथा मुखलिंग के पूजन से भोग और मोक्ष दोनों की सिद्धि कही गयी है।

### अवस्थिति

श्री लक्ष्मण किला की देख-रेख में यह शिवालय अयोध्या-फैजाबाद समेत अन्यत्र के भक्तों के लिये भी आस्था का बड़ा केन्द्र है। सन् 2012 के अन्त में यहाँ के महान्त रमापति शरण जी के साकेतवास (निधन) के उपरान्त श्रीमैथिलीरमणशरण जी यहाँ के महान्त नियुक्त हुये जो कि पहले से ही आचार्यपीठ श्री लक्ष्मण किला के भी महन्त हैं।

### आयोजन

महाशिवरात्रि और श्रावण मास के विशेष पूजा-उत्सवों के अतिरिक्त अधिकमास में भी महीने भर यहाँ आयोजन चलते हैं। प्रत्येक सोमवार को भगवान् पँचमुखी का भव्य शृङ्गार होता है। मन्दिर के संचालक आचार्य मिथिलेशनन्दिनीशरण अयोध्या की युवा पीढ़ी के प्रतिनिधि सन्त हैं।

### कैसे पहुँचें

```
चौदहकोसी परिक्रमा मार्ग पर अयोध्या से बारह किलोमीटर पहले गुप्तार घाट श्री अनादि पञ्चमुखी महादेव मन्दिर अवस्थित है। फैजाबाद रोडवेज से आटो रिक्शा या निजी वाहन से पहुँचा जा सकता है। अयोध्या से करीब तीस मिनट की दूरी पर है।
```

1. ↑
2. ↑
3. ↑
4. ↑
5. ↑  "संग्रहीत प्रति". मूल से 6 मई 2021 को पुरालेखित. अभिगमन तिथि 23 सितंबर 2020.
6. ↑
7. ↑
**द्रूस** (अंग्रेजी: Druze ; अरबी: درزي, derzī या durzī‎, बहुवचन دروز, durūz; हिब्रू: דרוזים, "druzim") एकेश्वरवादी समुदाय है जो सीरिया, लेबनान, इजराइल और जॉर्डन में पाया जाता है। द्रूस लोगों की मान्यताओं में अब्राहमिक धर्मों, ग्नोस्टिसिज्म (Gnosticism), नवप्लेटोवाद (Neoplatonism), पाइथागोरसवाद (Pythagoreanism) तथा अन्य दर्शनों के बहुत से तत्त्व शामिल हैं। ये लोग अपने को 'अह्ल अल-तौहीद' (एकेश्वरवादी) कहते हैं। यह इस्लाम के शिया सम्प्रदाय की ही एक शाखा है।

परिचय
-----

द्रूस लोगों का विश्वास है कि अल-हाकिम-बी अमरिल्लाह भगवान के अवतार थे।
द्रूसों की अनुमानित जनसंख्या लगभग १० लाख से २५ लाख के बीच है। इसमें से करीब करीब आधे लोग जबालुद-दरूज़ नाम के फारसदेशीय रहस्यवादी ने स्थापित किया था। किंतु इसके सात धर्मनिर्देश (Seven Commandments) एवं प्राचीनतम धर्मग्रंथ किसी 'हमज़ा' की रचना हैं जो मिस्र के छठे फातिमाई खलीफा अल-हाकिम-बी अमरिल्लाह (९९६-१०२१) का भूतपूर्व मंत्री और धर्मप्रचारक था। द्रूस लोग धर्मपरिवर्तन कराने के कार्य से विरत रहता है। ये लोग कट्टर एकेश्वरवादी हैं किंतु वे ईश्वर (सर्वोच्च सत्ता) के ७० अवतारों में विश्वास करते हैं और मानते हैं कि आगे उसका अवतार नहीं होगा। उन्हें आशा है कि अल-हकीम पुन: आएँगे और सच्चे धर्म की प्रतिष्ठा करेंगे। कहते हैं, द्रूस ईसा मसीह को ईश्वर का अवतार मानते हैं किंतु मोहम्मद को नहीं। उनके अनुसार ईसाई धर्मंग्रथ और कुरान प्रेरणाप्राप्त पुस्तकें अवश्य हैं किंतु सच्चे धर्मनिर्देश की प्राप्ति का वे अपने गुह्य और पवित्र धर्मशास्त्रों द्वारा ही संभव मानते हैं। वे कभी धार्मिक विवाद नहीं उठाते किंतु आवश्यकतानुसार उन्हें बहुसंख्यकों- कट्टर मुस्लिमों अथवा ईसाइयों के धर्म को अनुगत बनाने का निर्देश है। इनकी कुल आबादी के लगभग १० प्रतिशत लोगों की गणना आक़िलों (विवेकशील व्यक्तियों) में होती है जिनसे समुदाय के नेतृत्व की आशा की जाती है। दूसरे इस्माइली समूहों की भाँति द्रूसों में पहले प्रधान होते थे लेकिन उनकी स्थिति धार्मिक नेताओं की अपेक्षा अधिकतर सामंत सरदारों जैसी थी।

द्रूस युद्धप्रिय पर्वतीय लोग हैं। उन्होंने ओटोमन तुर्कों की मिस्र विजय में सहायता की और तत्पश्चात् ओटोमन सुलतानों के विरुद्ध विद्रोह किया। आगे चलकर अधिदेशकाल (Mandate period) (१९२०-४५) में इन्होंने फ्रांसीसियों के विरुद्ध विद्रोह कर अपने को अलग कर लिया और जब १९४५ में लेबनान स्वतंत्र हुआ तब द्रूसों, ईसाइयों और कट्टर मुस्लिमों ने ऐसा राजनैतिक रूप स्थिर किया जो सभी के लिए अनुकूल प्रतीत होता है।
भूरे काल्पनिक डब्बे की अन्दर की गैस पर तीन बल हैं - (१) उसके ऊपर की गैस का (गुरुत्वाकर्षण की वजह से वज़न से उत्पन्न होने वाला) नीचे की तरफ दबाव, (२) उसका अपना वज़न और (३) उसके नीचे की गैस का ऊपर की तरफ दबाव। अगर डब्बे के अन्दर की गैस द्रवस्थैतिक संतुलन की वजह से स्थिर है तो (१) और (२) मिलाकर ठीक (३) के बराबर होंगे।
तरल यांत्रिकी में **द्रवस्थैतिक संतुलन** या **हाइड्रोस्टैटिक ऍक्विलिब्रियम** (hydrostatic equilibrium) किसी तरल पदार्थ (फ़्लुइड) की उस अवस्था को कहते हैं जिसमें वह तरल पदार्थ या तो बिलकुल स्थिर हो या फिर एक बिलकुल स्थाई गति से हिल रहा हो। ऐसी अवस्था अक्सर तब पैदा होती है जब किसी तरल पर गुरुत्वाकर्षण का बल और उसी तरल में दबाव से उत्पन्न होने वाला विपरीत बल बिलकुल बराबरी में हों। मिसाल के लिए पृथ्वी के वायुमंडल पर पृथ्वी के गुरुत्वाकर्षण का भयंकर खिचाव है लेकिन वायुमंडल न तो पृथ्वी की सतह पर एक पतली परत में सिकुड़ जाता है और न ही सतह से और दूर फैल कर और पतला हो जाता है। इसकी वजह है के हमारा वायुमंडल द्रवस्थैतिक संतुलन में है।

द्रवस्थैतिक संतुलन का समीकरण
----------------------------

द्रवस्थैतिक संतुलन की स्थिति में तरल के किसी छोटे से आयतन **V** पर लगने वाला गुरुत्वाकर्षण बल (नीचे की तरफ) उस पर उपर की ओर लगने वाले उत्प्लावन बल के बराबर होता है। 

{\displaystyle \rho \,Vg\;=\;{\frac {\partial p}{\partial z}}\,V}
जहाँ **V** आयतन, **ρ** तरल का घनत्व, **g** गुरुत्वजनित त्वरण, **p** दाब, **z** उर्ध्वाधर दिशा में दूरी है।

इस समीकरण के दोनो पक्षों को **V** से भाग देने पर,

{\displaystyle {\frac {\partial p}{\partial z}}\;=\;\rho \;g}

इन्हें भी देखें
---------------

* द्रवस्थैतिकी
* तरल यांत्रिकी
**"निंग्थौ कौन होगा?"** (मैतै भाषा: ꯅꯤꯡꯊꯧ ꯀꯅꯥꯅ ꯑꯣꯢꯒꯅꯤ?, Ningthou Kanaana Oiganee?) कंग्लैपाक (मणिपुर) की एक राजा (मैतै भाषा: निंग्थौ), एक रानी (मैतै भाषा: लैम), तीन राजकुमारों और एक राजकुमारी की कहानी है। यह अपने चार बच्चों के बीच राज्य के सिंहासन के उत्तराधिकार के संबंध में निंग्थौ और लैम के निर्णय की कहानी है। कहानी इंदिरा मुखर्जी ने लिखी है।

सारांश
------

कंग्लैपाक के निंग्थौ और लैम अच्छे शासक थे। उन्होंने केवल अपने राज्य की समृद्धि और सुख की कामना की। इसी तरह, राज्य के लोग भी अपनी शाही परिवार से बहुत प्यार करते थे। यहां तक ​​कि पक्षी, जानवर और सभी जीवित प्राणी भी उनसे बहुत प्यार करते थे। निंग्थौ और लैम के चार बच्चे थे। शाही बच्चों में तीन राजकुमार थे और एक राजकुमारी थी। राजकुमारी शुद्ध हृदय की दयालु थी। उसका नाम सनातोम्बी था। वह सभी को प्रिय थी। निंग्थौ राज्य के लिए एक उत्तराधिकारी चुनना चाहता था। सभी ने सोचा कि उत्तराधिकारी राजकुमारों में से एक होगा। हालाँकि, निंग्थौ ने अपनी बेटी को उत्तराधिकारी के रूप में चुना क्योंकि वह हमेशा इतनी दयालु थी। निंग्थौ ने सही उत्तराधिकारी चुनने के लिए अपने तीनों बेटों की परीक्षा लेने का फैसला किया था। उन्होंने परीक्षण किया कि क्या उनमें एक अच्छे शासक के गुण हैं। हालाँकि, वह निराश था। ऐसा इसलिए था क्योंकि उसके सभी पुत्र शासक बनने के योग्य नहीं थे। निंग्थौ ने अपनी बेटी, राजकुमारी सनातोम्बी को राज्य के भावी उत्तराधिकारी के रूप में ताज पहनाया। अपनी ताजपोशी के दौरान सनातोम्बी केवल बारह वर्ष की थी। उसे उसके पिता ने चुना था क्योंकि वह एक सच्चे नेता के सभी गुणों के साथ एक बहुत ही दयालु व्यक्ति थी। वह दयालु थी और अपने राज्य के लोगों की स्थितियों को समझ सकती थी। वह जानवरों, पक्षियों और यहां तक ​​कि पेड़ों की भी समान रूप से परवाह करती थी। तो, हर कोई अपनी भावी रानी से काफी खुश था।

नैतिक अनुप्रयोग
---------------

कहानी इस बारे में संदेश देती है कि कौन से गुण एक अच्छे शासक को बनाते हैं और दुनिया को एक साथ रहने के लिए एक अच्छी जगह बनाने के लिए हर किसी को सभी के प्रति दयावान होना चाहिए।

सन्दर्भ
-------


|  |  |
| --- | --- |
|  |  विकिमीडिया कॉमन्स पर ***Who Will Be Ningthou?*** से सम्बन्धित मीडिया है।  |

1. ↑  Bond, Ruskin (2006). *Puffin Good Reading Guide for Children* (अंग्रेज़ी में). Penguin Books India. आई॰ऍस॰बी॰ऍन॰ 978-0-14-333507-8.
2. 1 2 3  NCERT. Marigold Book Five: Textbook in English for Class V. National Council of Educational Research and Training. ISBN 978-81-7450-813-3.
3. 1 2 3  Board, Oswaal Editorial (2021-12-27). *Oswaal NCERT English (Marigold) Class 5* (अंग्रेज़ी में). Oswaal Books and Learning Private Limited. आई॰ऍस॰बी॰ऍन॰ 978-93-5463-585-4.
4. 1 2  *Who Will be Ningthou?: A Story from Manipur* (अंग्रेज़ी में). Tulika Books. 1999. आई॰ऍस॰बी॰ऍन॰ 978-81-86895-34-4.
5. 1 2 3  Who Will be Ningthou?. Spark-India. ISBN 978-81-88733-31-6.
**धर्मात्मा** 1975 में बनी हिन्दी भाषा की थ्रिलर फिल्म है और अफगानिस्तान में फिल्माई गई पहली बॉलीवुड फिल्म है। इसका निर्माण और निर्देशन फ़िरोज़ ख़ान ने किया था। ये फिल्म *द गॉडफ़ादर* को स्थानीयकृत बनाने की भारत में पहला प्रयास है। कलाकारों में फ़िरोज़ ख़ान, हेमामालिनी, रेखा, प्रेमनाथ, इम्तियाज खान, डैनी डेन्जोंगपा, फरीदा जलाल, रंजीत, हेलेन, मदन पुरी, जीवन, दारा सिंह, सत्येन कप्पू और सुधीर शामिल हैं। संगीत कल्याणजी आनंदजी का है। यह फिल्म फ़िरोज़ ख़ान को उनके करियर में नई ऊंचाइयों पर ले गई क्योंकि यह एक हिट फिल्म रही थी।

संक्षेप
-------

धनवान, शक्तिशाली और प्रभावशाली सेठ धर्मदास (प्रेमनाथ) एक महलनुमा हवेली में आर्थिक रूप से सुरक्षित जीवन व्यतीत करता है। उन्हें उन सभी लोगों की सहायता करने के लिए जाना जाता है जो मदद की किसी भी उम्मीद से परे हैं। इससे उन्हें "धर्मात्मा" के रूप में जाना जाता है। लेकिन सेठ धर्मदास अपनी कोठरी में कई कंकाल छुपाये रखा है और एक गैंगस्टर के रूप में समानांतर जीवन जीता है। 

एकमात्र व्यक्ति जिससे धर्मदास नफरत करता है और डरता है, वह कोई और नहीं बल्कि उसका अपना ही बेटा रणबीर (फ़िरोज़ ख़ान) है। उसने कसम खाई है कि वह अपने पिता के काले कारनामों से कभी समझौता नहीं करेगा और उन्हें बेनकाब करने की धमकी देता है। धर्मदास ने कभी भी किसी भी नश्वर के हाथों आत्मसमर्पण या हार नहीं मानी है। वह कभी भी ऐसा करने पर विचार भी नहीं करेंगे - भले ही इसका मतलब रणबीर की मृत्यु हो।

मुख्य कलाकार
------------

* प्रेमनाथ — धर्मदास 'धर्मात्मा'
* फ़िरोज़ ख़ान — रणबीर
* हेमामालिनी — रेशमा
* रेखा — अनु
* डैनी डेन्जोंगपा — जंकुरा
* फरीदा ज़लाल — मोना
* रंजीत — ऋषि
* सुधीर — नटवर
* इम्तियाज़ ख़ान — कुंदन
* मदन पुरी — रणबीर के अंकल
* जीवन — अनोखेलाल
* सत्येन कप्पू — अनोखेलाल का भाई
* हेलन — नर्तकी
* इफ़्तेख़ार — विक्रम सिंह
* सुलोचना लाटकर — शांति (मोना की माँ)
* नाना पालसिकर — पुरुषोत्तम
* दारा सिंह — शक्ति सिंह

संगीत
-----

सभी गीत इन्दीवर द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "तेरे चेहरे में वो जादू है" | किशोर कुमार | 4:11 |
| 2. | "क्या खूब लगती हो" | मुकेश, कंचन | 4:00 |
| 3. | "मेरी गलियों से लोगों की यारी" | लता मंगेशकर, महेन्द्र कपूर | 6:15 |
| 4. | "तुम ने किसी से कभी प्यार" | मुकेश, कंचन | 3:51 |
| 5. | "शीर्षक संगीत" (वाद्य रचना) | N/A | 2:26 |
| 6. | "पठानी डांस संगीत" (वाद्य रचना) | N/A | 2:43 |
| 7. | "थीम संगीत" (वाद्य रचना) | N/A | 3:21 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| कमल बोस | फिल्मफेयर पुरस्कार | फ़िल्मफ़ेयर सर्वश्रेष्ठ छायाकार पुरस्कार | जीत |

बाहरी कड़ियाँ
-------------

* *धर्मात्मा*  इंटरनेट मूवी डेटाबेस पर
नाइत्रो समूह की संरचना
हाइड्रोकार्बनों का एक, या एक से अधिक, हाइड्रोजन जब नाइट्रो (- NO2) समूह या समूहों से विस्थापित होता है तब ऐसे यौगिकों को **नाइट्रो यौगिक** (नाइट्रो कम्पाउण्ड) कहते हैं। नाइट्रो यौगिकों में नाइट्रोजन परमाणु, कार्बन परमाणु से सीधे संबद्ध रहता है। एक दूसरे प्रकार के यौगिक नाइट्रस अम्ल एस्टर होते हैं। इनमें भी नाइट्रो समूह रहते हैं पर इनमें नाट्रोजन परमाणु, ऑक्सीजन परमाणु द्वारा कार्बन परमाणु से संबद्ध रहता है। रसायनज्ञों ने नाइट्रो यौगिक बौर दूसरे को ऐरोमैटिक नाइट्रो यौगिक कहते हैं। सर्वप्रथम नाइट्रो पैराफिन विक्टरमेयर और ओटो स्टुबर द्वारा १८७२ ई. में तैयार हुआ था। हाइड्रोकार्बन आयोडाइड पर सिल्वर नाइट्राइट की क्रिया से नाइट्रोपैराफिन प्राप्त होते हैं। सीधे नाइट्रिक अम्ल की क्रिया से नाइट्रो पैराफिन साधारणतया नहीं बनते। १९४० ई. में उच्च ताप ३०० डिग्री - ५०० डिग्री सेल्सियस पर नाइट्रिक अम्ल और हाइड्रोकार्बनों के वाष्पों की क्रिया से कुछ नाइट्रोपैराफिन प्राप्त हुए थे।

नाइट्रोपैराफिन के निम्नतर सदस्य वर्णहीन द्रव होते हैं। इनमें मंद गंध होती है। ये विषाक्त और जल में अल्पविलेय होते हैं। विलायक के रूप में इनका व्यवहार व्यापक रूप से होता है। अपचयन से नाइट्रो समूह, ऐमिनो समूह में परिणत हो जाता है। क्लोरीन से यह क्लोरोनाइट्रो यौगिक बनाता है। ऐसा एक यौगिक, क्लोरोपिक्रिन, कृमिनाशक के रूप में व्यवहृत होता है।

बेंजीन वलयवाले ऐरोमैटिक हाइड्रोकार्बनों को नाइट्रिक अम्ल से उपचारित करने से ऐरोमेटिक नाइट्रोयौगिक प्राप्त होता है। सर्वप्रथम मिटशरले ने १८३४ ई. में नाइट्रोबेंजीन प्राप्त किया था। सल्फ्यूरिक अम्ल की उपस्थिति में नाइट्रेटीकरण शीघ्रता से होता है और नाइट्रो यौगिकों की उपलब्धि अच्छी होती है। यह क्रिया ढलवे लोहे के बड़े-बड़े पात्रों में संपन्न होती है और बहुत बड़ी मात्रा में नाइट्रोबेंज़ीन, नाइट्रोटॉलूईन, नाइट्रोनैपथलीन इत्यादि, नाइट्रो यौगिक इस प्रकार तैयार होते हैं। इनका उपयोग अनेक रंजकों, विस्फोटकों, ओषधियों और सुगंधित द्रव्यों के निर्माण में होता है। विलायक के रूप में भी इनका उपयोग व्यापक रूप से होता है। फोटो और रबर रसायनक भी इनसे बनते हैं। नाइट्रो यौगिकों के अपचयन से अनेक यौगिक बनते हैं, जिनमें ऐमिनो यौगिक बहुत महत्व के हैं। ऐनिलीन ऐसा ही ऐमिनो यौगिक है, जिससे अनेक ऐनिलीन रंजक तैयार हुए हैं।
यह लेख भारतीय अभिनेत्री के बारे में है। भारतीय लेखिका के लिए, नयनतारा सहगल देखें।

**नयनतारा** (जन्म:18 नवंबर 1984 को **डायना मरियम कुरियन** के रूप में) केरल से भारतीय अभिनेत्री है जो दक्षिण भारत की फ़िल्मों में दिखती है। उन्होनें 2003 की मलयालम फिल्म *मनासीनाकाड़े* से अपने अभिनय कैरियर की शुरुआत की और *विस्मयाथुमबाथू* (2004) के करने के बाद तमिल सिनेमा और तेलुगू सिनेमा में चली गई। नयनथारा एकमात्र महिला अभिनेता है जिसने दक्षिण भारत से फोर्ब्स इंडिया सेलिब्रिटी 100 2018 सूची में जगह बनाया है, जिसमें कुल कमाई ₹15.17 करोड़ (US$2.21 मिलियन) है।

करियर
-----

उन्होनें *अय्या* के साथ 2005 में तमिल सिनेमा में अपनी शुरुआत की और उसके बाद तेलुगू फ़िल्म *लक्ष्मी*, जिसके बाद उन्होनें कई व्यावसायिक रूप से सफल तमिल और तेलुगू फिल्मों में महिला नेतृत्व का किरदार निभाया। जिससे उन्होनें खुद को तमिल और तेलुगू सिनेमा में सबसे ज़्यादा मांग वाली अभिनेत्रियों के रूप में स्थापित किया। 2010 में उन्होनें फिल्म *सुपर* के माध्यम से कन्नड़ फिल्म में शुरुआत की। *श्री राम राज्यम* (2011) में सीता के चित्रण के लिये उन्होनें सर्वश्रेष्ठ तेलुगू अभिनेत्री का फिल्म फेयर पुरस्कार और सर्वश्रेष्ठ अभिनेत्री के लिए नंदी पुरस्कार अर्जित किया। 2011 में उन्होनें चेन्नई में ईसाई धर्म को छोड़कर आर्य समाज मंदिर में हिंदू धर्म अपना लिया और उनका मंचीय नाम **नयनतारा** उनका आधिकारिक नाम बन गया।

इन्हें भी देखें
---------------

* तमन्ना भाटिया
* प्रियामणि
* चार्मी कौर
* रागिनी द्विवेदी
* तृषा कृष्णन
* सामन्था रूथ प्रभु

सन्दर्भ
-------

1. ↑  "इस गुजराती स्टूडेंट की वजह से उजड़ गया प्रभु देवा का घर, जानें पूरी कहानी..." दैनिक भास्कर. 1 दिसम्बर 2013. मूल से 6 अक्तूबर 2014 को पुरालेखित. अभिगमन तिथि 3 अक्टूबर 2014.
2. ↑  "Nayanthara, PV Sindhu and Saina Nehwal highest paid women in south: Forbes 100 list".
3. ↑  "प्रभु देवा से शादी के लिए नयनतारा ने बदला धर्म". IBN खबर. 10 अगस्त 2011. मूल से 6 अक्तूबर 2014 को पुरालेखित. अभिगमन तिथि 3 अक्टूबर 2014.
4. ↑  "अभिनेत्री नयनतारा ने प्रभुदेवा से शादी करने के लिए बदला धर्म". फ़िल्मी बीट हिन्दी. 10 अगस्त 2011. मूल से 6 अक्तूबर 2014 को पुरालेखित. अभिगमन तिथि 3 अक्टूबर 2014.
5. ↑  "नयनतारा बनेंगी तमिल 'कहानी' की विद्या बागची". वेबदुनिया. मूल से 4 मार्च 2016 को पुरालेखित. अभिगमन तिथि 3 अक्टूबर 2014.
6. ↑  "जानिए, श्रिया, नयनतारा और अनुष्का में कौन सबसे हॉट!". राजस्थान पत्रिका. 12 मई 2014. मूल से 6 अक्तूबर 2014 को पुरालेखित. अभिगमन तिथि 3 अक्टूबर 2014.
**नाइकी(January 25,1964)** एक अमेरिकी बहुराष्ट्रीय कम्पनी है जो खेल से जुड़े सामान डिजाइन का विकास करती है और दुनिया भर में बेचती है।

बीसीसीआई और नाइकी
-----------------

नाइकी दिसंबर 2005 से भारत की राष्ट्रीय क्रिकेट टीम की प्रायोजक कंपनी है और भारतीय क्रिकेट कंट्रोल बोर्ड ने यह करार पाँच साल के लिए और बढ़ा दिया है जो अब भी जारी है। नाइकी कंपनी भारतीय क्रिकेट टीम के लिए किट की आपूर्ति करती रहेगी। कंपनी ने यह नहीं बताया कि यह करार कितने रुपए का है लेकिन समझा जाता है कि यह करीब 270 करोड़ रुपए का होगा। पहले यह करार 200 करोड़ का था।

टीम इंडिया की किट का निर्माण
----------------------------

टीम इंडिया की किट का 2014 में पहली बार शत प्रतिशत पुनर्नवीनीकरण पालिएस्टर कपड़े से बनाई गई है जो हल्का और काफी लचीला है। इसमें अधिक पसीना सोखने की क्षमता भी है। नाइकी ने यहां बयान जारी करके बताया कि इसमें आराम और ठंडक के लिए वेंटिलेशन की भी बेहतर व्यवस्था की गई है। टीम इंडिया की यह किट और अन्य सामान 20 सितंबर से नाइकी के स्टोर पर उपलब्ध रहेगा।

सन्दर्भ
-------

1. ↑  "संग्रहीत प्रति". मूल से 29 अप्रैल 2011 को पुरालेखित. अभिगमन तिथि 24 फ़रवरी 2014.
2. ↑  "संग्रहीत प्रति". मूल से 20 सितंबर 2013 को पुरालेखित. अभिगमन तिथि 24 फ़रवरी 2014.